**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/30, 23.02.2018թ.

**Բողոք բերող անձ՝ «**Ասատրյանս» ՍՊԸ-ի ներկայացուցիչ փաստաբան Ռուստամ Բադասյան

**Պատվիրատու՝** ԵՊԼՀ հիմնադրամ

**Գնման ընթացակարգի ծածկագիրը և առարկան՝** «ԵՊԼՀ-ԳՀԾՁԲ-18/01» ծածկագրով գնանշման հարցում/ աուդիտորական ծառայության

 **Բողոքի պահանջը`**

Փոփոխել ԵՊԼՀ հիմնադրամի կաարիքների համար պարտադիր աուդիտի ծառայուան նպատակով կազմակերպված «ԵՊԼՀ-ԳՀԾՁԲ-18/01» ծածկագրով գնանշման հարցման ընթացակարգի արդյունքում 16.02.2018թ. ընդունված «Բեյքեր Թիլլի Արմենիա» ՓԲԸ-ին ընտրվաած մասնակից ճանաչելու և վերջինիս հետ պայմանագիր կնքելու որոշումը:

Փոփոխել գնահատող հանձնաժողովի **«**Ասատրյանս» ՍՊԸ-ի հայտը մերժելու մասին 23.01.2018թ. որոշումը՝ **«**Ասատրյանս» ՍՊԸ-ին ճանաչելով ընտրված մասնակից:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: